Textos de instrución

- Textos de instrución
- 1 - Introdución
- 2. Secuencia de contidos e actividades en lingua galega
  - Comunicacion oral
    - 2.1. A cova de Ceza
  - Comunicación escrita
    - 2.2 Buscamos información
    - 2.3 Comunicámonos co mundo
      - 2.3.1 Taxistas que fan de asistentas sociais
      - 2.3.2 Entrevista a Teresa Moure
  - 2.4 Textos de instrución (aspectos teóricos)
    - Unha receita de cociña
    - A forza do vento
  - 2.5 Coñecemento da lingua
    - 2.5.1 Os pronomes perosais
    - 2.5.2 Hai monstros
    - 2.5.3 Para escribir mellor: mecanismos de referencia interna (aspectos teóricos)
    - 2.5.4 Normas ortográficas: uso do b e do v
  - 2.6 Lingua e sociedade
    - 2.6.1 Linguas minorizadas (aspectos teóricos)
    - 2.6.2 Educación literaria
      - Círculo: da materia dos soños
      - Lanzarote
- 3. Secuencia de contenidos y actividades en lengua castellana
  - Comnicación escrita
    - 3.1 Normas básicas para circular en una rotonda
  - Textos de instrucción (aspectos teóricos)
    - 3.2 Fulgores
    - 3.3 Instrucciones para subir una escalera
    - 3.4 Recordar y almacenar el vocabulario (aspectos teóricos)
  - Conocimiento de la lengua
    - 3.5 Los pronombres personales (aspectos teóricos)
    - 3.6 Mecanismos de referencia interna: deixis, repetición, hiperonimia, sinónimos y elipsis (aspectos teóricos)
      - 3.6.1 El Jarama
      - 3.6.2 Doña Perfecta
    - 3.7 Normas ortográficas: uso de la b y la v
  - Educación literaria
    - 3.8 Talleres literarios
    - 3.9 El microrrelato
    - 3.10 Un cuerpo en el hielo
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións dos exercicios de autoavaliación
- 7. Glosario
- 8. Bibliografía e recursos

« Anterior | Siguiente »

# 2.5.3 Para escribir mellor: mecanismos de referencia interna (aspectos teóricos)

  i | Ver Glosario: hiperónimo

Un exemplo de texto mal construído

- Fíxese neste texto e trate de valorar se é se le con facilidade.

  “O prezo dos carburantes en Galicia, unha das comunidades máis caras de España para encher o depósito de carburante, subiu en apenas catro semanas un 2%. O prezo medio para o gasóleo está agora nos 1,187 euros por litro, dous céntimos máis que a inicios de decembro. No caso da gasolina de 95 octanos a suba do prezo de carburantes é de algo máis dun céntimo con respecto ao prezo do mes anterior. O prezo está agora, por termo medio, en 1,264 euros. Este incremento medio do 2% do prezo dos carburantes chega case a continuación do incremento de prezo que efectuaron as compañías en vésperas da ponte da Constitución, levantando unha polémica que chegou ata o Congreso. Entón, a suba do prezo dos carburantes foi maior, de ata tres céntimos.

Cando se le este texto, atópanse algúns atrancos: repítense demasiadas veces as mesmas palabras: prezo, carburantes, etc.

O mesmo texto, mellorado

- Agora lea o mesmo texto despois de que se lle fixeran algunhas correccións:

  “O prezo dos carburantes en Galicia, unha das comunidades máis caras de España para encher o depósito, subiu en apenas catro semanas un 2%. O prezo medio para o gasóleo está agora nos 1,187 euros por litro, dous céntimos máis que a inicios de decembro. No caso da gasolina de 95 octanos a suba é de algo máis dun céntimo con respecto ao mes anterior. Está agora, por termo medio, en 1,264 euros. Este incremento medio do 2% chega case a continuación do que efectuaron as compañías en vésperas da ponte da Constitución, levantando unha polémica que chegou ata o Congreso. Entón, a suba foi maior, de ata tres céntimos”.

Para mellorar a claridade do texto e facilitar a súa lectura, elimináronse repeticións, utilizouse a elipse, usáronse pronomes. Son os que se chaman mecanismos de referencia interna.

Mecanismos de referencia interna: pronomes, repetición, hiperónimos, sinónimos e elipse

- Repetición: consiste na reprodución exacta da mesma palabra ou expresión en distintos lugares do texto. Exemplo: Ninguén pode dormir sen permiso do conde. E vostede non ten tal permiso.

Ás veces, a repetición da mesma palabra fai que o texto sexa menos claro e lexible. Para evitar iso, utilízanse os pronomes, os hiperónimos, os sinónimos, a elipse...

- Pronomes: son unha clase de palabras que nos permiten referirnos ás persoas ou ás cousas sen nomealas directamente, evitando así a repetición dos nomes. Exemplo: María veu onte. Ela dixo que non viría á cea.

- Hiperónimos: consiste en utilizar nunha oración ou texto unha palabra que designa unha clase (hiperónimo) á que pertencen outros termos (hipónimos), evitando así repetir literalmente o mesmo elemento. Exemplo: Aquela rosa branca, (hipónimo) que ten Eva na man, é preciosa. Facía tempo que non vía unha flor(hiperónimo) tan chamativa.

- Sinónimos: son aquelas palabras que se escriben e pronuncian de maneira diferente pero que teñen o mesmo ou moi parecido significado. Teñen, polo tanto, diferentes formas ou significantes pero semellantes ou idénticos significados. Exemplos de palabras sinónimas: Vago, folgazán, nugallán, preguiceiro, langrán...; orela, beira, bordo, marxe, ourela...

- A elipse: consiste en suprimir palabras que non son necesarias para a comprensión dun texto. Exemplo: Ese profesor é o mellor (profesor) de todo o instituto.

##

Actividades propostas

S13 No seguinte fragmento, extraído do texto Hai monstros, localice as repeticións, os sinónimos, as elipses e os pronomes que eviten as repeticións dos nomes. Sublíñeos e clasifíqueos.

Logo desta aventura, falei polo miúdo co comisario Santos, do barrio, e el proporcionoume moitos datos sobre o tema. A policía ten comprobado que neste terreo, os nenos nunca menten. Poden calar, por medo, pero, se falan, nunca menten. E tal acontece en todos os niveis sociais. Hai máis vítimas disto que de doenzas infecciosas ou envelenamentos. Un 19% dos adultos confesa ter sido vítima antes dos 17 anos. O 20% dos casos que chegan ao Grupo dos Menores da policía corresponde a este tema. E no que respecta ao pervertido, o perfil é tan amplo que se pode afirmar que non existen características definitorias deste tipo de criminais.
Repeticións |
Sinónimos |
Elipses |
Pronomes |

  Logo desta aventura, falei polo miúdo co comisario Santos, do barrio, e elproporcionoume moitos datos sobre o tema. A policía ten comprobado que neste terreo, os nenos nunca menten. Poden calar, por medo, pero, se falan, nunca menten. E tal acontece en tódolos niveis sociais. Hai máis vítimas disto que de doenzas infecciosas ou envelenamentos. Un 19% dos adultos confesa ter sido vítima antes dos 17 anos. O 20% dos casos que chegan ao Grupo dos Menores da policía corresponde a este tema. E no que respecta ao pervertido, o perfil é tan amplo que se pode afirmar que non existen características definitorias deste tipo de criminais.
  Repeticións: | Liñas 2 e 3: nunca menten; liñas 2 e 5: o tema, este tema Liñas 3 e 4: vítimas, vítima
  Sinónimos: | Liña 2: o tema, este terreo; liñas 5 e 6: o pervertido e tipo de criminais, empréganse de xeito sinónimo.
  Elipses: | Liña 2: (os nenos) Poden calar, pero se falan (os nenos)...
  Pronomes | Liña 1: el, pronome persoal referido ao comisario Santos. Liña 3: isto (disto), pronome demostrativo referido ao tema do que se está a falar, os abusos sexuais a menores, aínda que neste fragmento non se cita o nome.

##

S14 Escriba un sinónimo de cada unha destas palabras. Se o necesita utilice o dicionario.

Abrasar | Cerrado
Alto | Esférico
Broche | Exemplo
Cerimonia | Gañar

  Abrasar: queimar. | Cerrado: fechado.
  Alto: elevado. | Esférico: redondo.
  Broche: prendedor. | Exemplo: modelo.
  Cerimonia: acto. | Gañar: cobrar / vencer.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License